אכסניות

אכסניה, המכונה בעולם בעיקר בשם הוסטל, מהווה מקום מגורים זמני וזול יחסית אשר בו מטיילים רבים וקבוצות נוער בוחרים ללון במהלך הטיול. בדרך כלל הדיירים באכסניות חולקים חדר-מגורים, שירותים, אמבטיה ומטבח עם אנשים אחרים - עם חבריהם אם קבוצות מטיילים שוכרת את כל המיטות בחדר מסוים, או עם אנשים זרים אם לא כל המיטות בחדר הושכרו. האכסניות הראשונות, אשר כונו אכסניות נוער, הוקמו לראשונה בגרמניה בעשור הראשון של המאה ה-20. אכסניות הנוער הוקמו במקור במסגרת ארגוני אכסניות נוער בין-לאומיים באזורים כפריים על מנת לספק אפשרויות לינה בעלות נמוכה עבור עובדים צעירים שהגיעו מאזורים עירוניים. עם השנים הוקמו גם לא מעט אכסניות אשר לא השתייכו לארגוני אכסניות נוער בין-לאומיים, וכונו לרוב אכסניות תרמילאים. == רקע כללי == האכסניות מספקים לינה מוזלת בחדרים אותם חולקים מטיילים מרובים. באכסניות רבות ישנה גם אפשרות לשכור חדרים פרטיים במחיר גבוה יותר. בדרך כלל כל המקלחות באכסניות הם משותפות. עבור מרבית האנשים שבוחרים ללון באכסניות, ההזדמנות לפגוש אנשים חדשים באכסניה, ולחלוק איתכם את אותו החדר, היא אחת הסיבות העיקריות לבחירה באפשרות זו על פני לינה בחדר פרטי במלון. הכללים של כל אכסניה עשויים להיות שונים זה מזה באופן מהותי. בדרך כלל מרבית האכסניות פתוחות לאורך כל היום והלילה, בעוד שאכסניות מסוימות סוגרות את הדלתות לאחר שעה מסוימת בלילה. ישנן אכסניות מסוימות שבהן ניתן ללון לכמות מוגבלת של ימים. חלק מהאכסניות מספקות רק מיטות ומזרנים ללא מצעים, בעוד שהאורחים חייבים להביא עימם מצעים משלהם ו/או "שק שינה". בשנים האחרונות לא מעט אכסניות החלו לאסור על המבקרים להביא עימם מצעים משלהם על מנת למנוע הבאת פשפשי מיטה לתוך חדר האכסניה. בדרך כלל ניתן לשכור מגבת תמורת תשלום נוסף, למרות שלעיתים המגבת זמינה ללא תשלום נוסף. חלק מהאכסניות מקפידות על חדרים נפרדים לנשים וגברים, בעוד שבאכסניות אחרות גברים ונשים לנים ביחד באותם החדרים. בחלק מהאכסניות המבקרים חייבים להיות מעל גיל מסוים, אלא אם כן ישנו מלווה מבוגר. האיכות של המבנה שונה משמעותית ממקום למקום. ישנן לא מעט אכסניות הממוקמות במבנים היסטוריים יפים, בכפרי נופש מקסימים, או בדירות מודרניות באיכות גבוהה. מומלץ לאתר את האכסניות המוצלחות יותר באינטרנט מבעוד מועד. חלק מהאכסניות מכילות חדר לובי משותף, חדר מכבסה משותף, ומטבח משותף. במרבית האכסניות כיום ישנו/ם מחשב/ים עם גישה לאינטרנט וכמו גם שירות WiFi אשר לא כרוך בתשלום נוסף. באכסניות אשר פתוחות 24 שעות ביממה יש לצפות שהאורחים אשר עימם תלונו באותו החדר יחזרו לחדר באמצע הלילה ועשויים להעיר אתכם כאשר הם חוזרים. כמו כן, חלק מהאנשים אשר לנים באכסניות עשויים להיות יותר מבולגנים או לא לנהוג באופן מתחשב ביתר האורחים אשר חולקים עימם את החדר. תמיד יש גם את הסיכון הקטן שהאנשים שעימם תחלקו חדר ינסו לגנוב ממכם פריטים שונים. משום כך ישנם כיום לא מעט אכסניות שמספקות לוקרים או כספות לאורחים אשר בהם ניתן לאחסן את התיקים (או לפחות את החפצים יקרי הערך). כדאי לקחת בחשבון שבמקרים רבים, על מנת להשתמש בלוקרים של האכסניה, תצטרכו להביא עימכם מנעול משלכם. == הפדרציה הבין-לאומית לאכסניות נוער (HI) == חלק גדול מהאכסניות ברחבי העולם משתייכות לפדרציה הבין-לאומית לאכסניות נוער - Hostelling International - ארגון שלא למטרת רווח המאגד מעל 90 ארגונים המייצגים בערך 4,000 אכסניות מיותר מ-80 מדינות. הארגון נקרא בעבר "פדרציית אכסניות הנוער הבין-לאומית" (IYHF) ישנם גם מספר ארגוני אכסניות נוספים. על מנת לבדוק את איכות האכסניות מבעוד מועד מומלץ להשוות ביקורות באינטרנט אודות ההוסטלים שנמצאים באזור/ישוב מסוים. ישנם אכסניות רבות אשר תוכלו לשהות בהם רק אם אתם חברים בארגון האכסניות הלאומי/בין-לאומי שאליו משתייכת האכסניה. ישנם אכסניות רבות גם שהמבקרים בהם לא נדרשים להיות חברים בארגון של האכסניה על מנת לשכור חדר, על אף שלרוב חברות בארגון האכסניות שאליו משתייכת האכסניה משתלמת משום שהיא תזכה אתכם בהנחה משמעותית. == הזמנת חדר באכסניה == מומלץ תמיד להזמין חדר באכסניה מבעוד מועד, ולהימנע ככל הניתן מלהגיע לאכסניה ולקוות שיש חדר פנוי עבורכם. תוכלו למצוא את האכסניה האידאלית לשהות בה באמצעות חיפוש באינטרנט, קריאת ביקורות ממטיילים אחרים ששהו באכסניות השונות באזור בו אתם מתכננים לשהות. אכסניות רבות נוטות להעדיף שהאורחים יזמינו את חדרים באופן ישיר מהאכסניה (ניתן לעשות זאת בשיחת טלפון או באמצעות דואר אלקטרוני) במקום דרך אתרי אינטרנט צד שלישי, על מנת שהאכסניה לא תצטרך לשלם עמלה לגורם המתווך. == בריאות המטייל == על אף שחדרי האמבטיה באכסניות בדרך כלל נקיים למדיי, לרוב משתמשים בהם אנשים רבים במיוחד, ולכן מומלץ במיוחד לנעול כפכפים במקלחות של האכסניות. == ראו גם ==